Boloe odant l' ramonasse

Categoreye:Micolodjeye
L' boloe odant l' ramonasse est on pitit tchampion foirt comon ki vént dins totes les sôres di bwès et d' teréns. 

 Discrijhaedje 

Tchampion avou on tchapea (1 a 8 cm) e fôme di ptite clotche avou on boton å mitan, di coleur rôze-lila  passant pa li violé, li gris-violé ou seulmint li gris-påle, avou des lames gris-blanc a rflets lila, foirt espåcêyes, arondeyes sol pî (adnêyes), on blanc pî (5-8x0,3 cm) roed, fråjhûle et fistuleus, tot nou et lujhant. 
Si tchå est foirt tene et mole.
Il a ene foite odeur di ramonasse et ene saveur âke.   

I vént al tere dins tos les bwès (ossu bén dins les sapéns, ki les bwès a foyes) di l' esté a l' erî-såjhon. 

 Eployaedje 

C' est on tchampion ledjirmint tocsike ki pout provoker des troubes didjestifs loyîs a des troubes sicopatikes (i contént des derivés d' indole).

 Bibiografeye 

Tites des lives e francès k' i gn a avou pus di racsegnes so ç' tchampion la:  
 Régis Courtecuisse, Bernard Duhem: Guide des champignons de France et d'Europe (Delachaux & Niestlé, 1994-2000).
 Marcel Bon: Champignons de France et d'Europe occidentale (Flammarion, 2004)
 Dr Ewaldt Gerhardt: Guide Vigot des champignons (Vigot, 1999) - ISBN 2-7114-1413-2
 Roger Phillips : Les champignons (Solar, 1981) - ISBN 2-263-00640-0
 Thomas Laessoe, Anna Del Conte: L'Encylopédie des champignons (Bordas, 1996) - ISBN 2-04-027177-5
 Peter Jordan, Steven Wheeler : Larousse saveurs - Les champignons (Larousse, 1996) - ISBN 2-03-516003-0
 G. Becker, Dr L. Giacomoni, J Nicot, S. Pautot, G. Redeuihl, G. Branchu, D. Hartog, A. Herubel, H. Marxmuller, U. Millot et C. Schaefffner: Le guide des champignons (Reader's Digest, 1982) - ISBN 2-7098-0031-4